Boggelrugwalvis in tou verstrengel | Netwerk24
Boggelrugwalvis in tou verstrengel
Vrywillers van die South African Whale Disentanglement Network (SWDN) red 'n jong bogglerugwalvis naby Dasseneiland.
Dit was 'n spanpoging wat die lewe van 'n jong walvis gered het.
Gedurende die vroeë oggendure van Vrydag 10 Januarie, het die South African Whale Disentanglement Network (SAWDN) 'n jong boggelrug­walvis gered wat noord van Dassen­eiland in 'n tou vasgesit het.
Omstreeks 07:04 Vrydag was SAWDN-vrywilligers uitgeroep om 'n jong walvis te red wat in 'n tou vasgesit het.
Volgens die Nasionale Seereddings­instituut (NSRI) se webtuiste het hierdie gebeurtenis vyf seemyl noord van Dasseneiland plaasgevind en was veroorsaak deur 'n navorsingstou, geïmplimenteer deur die departement van bosbou en visserye (DEFF).
Ná 'n oproep om hulp van SAWDN in Yzerfontein na die SAWDN-span in Kaapstad het hierdie twee groepe, asook die NSRI saam met SAWDN-vrywilligers gespesialiseerde ontkoppel- en snytoerusting gebruik om die baba bogglerugwalvis van sewe meter lank te red.
Volgens die NSRI se webtuiste was die see kalm wat daartoe bygedra het tot die suksesvolle reddingspoging.
Die walvis was in 'n gesonde toestand. Daar was een tou om die sy lyf, net voor sy stertvin, gedraai.